יחד (אלי ישי)

יחד - העם איתנו בראשות אלי ישי (שם המפלגה הרשמי הוא יחד - בראשות אלי ישי) היא מפלגה המשלבת חרדים עם דתיים לאומיים. המפלגה הוקמה לקראת הבחירות לכנסת ה-20 על ידי אלי ישי, יו"ר מפלגת ש"ס לשעבר. המפלגה התמודדה ברשימה משותפת עם מפלגת הימין עוצמה יהודית. היא זכתה בכשלושה אחוזים מסך הקולות הכשרים, אך לא עברה את אחוז החסימה שעומד על 3.25%. בבחירות לרשויות המקומיות בשנת 2018 נבחרו 26 חברי מועצה מטעמה בכעשר רשויות מקומיות. בבחירות לכנסת ה-21 המפלגה הגישה רשימת מועמדים לכנסת, אך כשבועיים לפני הבחירות הודיע ישי על פרישת הרשימה. תנועת ש"ס התמודדה לכנסת לראשונה בבחירות לכנסת האחת עשרה בשנת 1984. משנת 1990 עמד בראשות התנועה אריה דרעי, עד לפרישתו ב-1999, עקב הפרשות הפליליות שבהן הואשם. במקומו מונה לתפקיד אלי ישי. בשנת 2013 חזר דרעי לזירה הפוליטית והחל להקים מפלגה חדשה בראשותו. עקב כך, החליטו מנהיגה הרוחני של התנועה, הרב עובדיה יוסף, ומועצת חכמי התורה, על "הנהגה משולשת" לתנועה שתורכב מדרעי, ישי ואריאל אטיאס. המקום הראשון ברשימת ש"ס בבחירות לכנסת התשע עשרה ניתן לאלי ישי. במאי 2013 מינתה מועצת חכמי התורה את דרעי ליו"ר תנועת ש"ס במקומו של ישי, מינוי שהוביל למשבר בינו לבין ישי, שהתעצם עוד יותר לאחר פטירתו של הרב עובדיה יוסף. לקראת הבחירות לכנסת העשרים נכשלו ניסיונות ההידברות בין ראשי ורבני התנועה והוצבו אולטימטומים הדדיים. ב-15 בדצמבר 2014 הודיע ישי במסיבת עיתונאים על התמודדות בבחירות במסגרת מפלגה חדשה. בסיומה של ההכרזה פרצה במקום תגרה אלימה בין תומכי דרעי לתומכי ישי שהצריכה את התערבות המשטרה. בלילה שלפני ההכרזה על הקמת המפלגה הודיע חבר הכנסת ממפלגת הבית היהודי, יוני שטבון (המקורב לזרם ישיבת הר המור) על הצטרפותו למפלגה. בימים שלפני ואחרי ההכרזה על הקמת המפלגה, נערך משא ומתן עם רבני מפלגת תקומה ויו"ר תקומה אורי אריאל במטרה שיתפלגו מסיעת הבית היהודי ויצטרפו למפלגה החדשה. המגעים נכשלו לאחר שמרכז תקומה הכריע, בניגוד לעמדת אריאל, בעד המשך האחדות עם הבית היהודי. כמה מחברי המרכז עברו למפלגת יחד, בהם חבר הכנסת זבולון כלפה. ב-29 בינואר, היום האחרון להגשת רשימות המועמדים לבחירות, הוחלט על ריצה משותפת יחד עם מפלגת "עוצמה יהודית" (בעבר: חזית יהודית לאומית). נציג המפלגה ברוך מרזל, הוצב במקום הרביעי ברשימה. בבחירות קיבלה הרשימה 125,158 קולות, שהיו 2.97%. כמות זו יכולה הייתה להספיק ל-3.5 מנדטים, אילו אחוז החסימה היה נמוך יותר מ-3.25%. בעקבות הכישלון בבחירות שקעה המפלגה בחובות כבדים (משום שאינה זכאית למימון מפלגות), שלחלק מהם ישי ושטבון ערבים אישית. באפריל 2017 הודיע הרב מאזוז על פתיחת התפקדות למפלגה, לקראת פריימריז. המפלגה הודיעה כי תתמודד בבחירות לכנסת ה-21. מגעים בדבר ריצה משותפת עם מפלגת ש"ס ועם איחוד מפלגות הימין נכשלו והמפלגה הגישה רשימה עצמאית בשם "יחד בראשות אלי ישי". ב-27 במרץ 2019 הודיעה המפלגה על פרישה מהתמודדות בבחירות ותמיכה ברשימת יהדות התורה. מנהיגה הרוחני של התנועה הוא הרב מאיר מאזוז, ראש ישיבת כיסא רחמים. אלי ישי הצהיר כי הוא פועל לפי הוראותיו. עם תומכי המפלגה בבחירות לכנסת ה-20 נמנו גם הרבנים הדתיים לאומיים דב ליאור, צבי טאו, עמיאל שטרנברג, ישראל אריאל, שלמה אבינר וצבי קוסטינר והרבנים החרדים שלמה משה עמאר, יצחק ברדא ויורם אברג'ל. כמו כן תמכו בה מזכיר מועצת חכמי התורה לשעבר רפאל פנחסי והרב שמואל טל. לפי מצע התנועה, שאיפתה היא ליכוד העם סביב הנאמנות המוחלטת לתורה והדאגה לעם בישראל ובתפוצות. היא תומכת גם בערכים כמו: חיזוק הקשר לתורה וריבוי תלמוד תורה ארץ ישראל השלמה וחיזוק ההתיישבות ביהודה ושומרון שוויון הזדמנויות בחינוך חיזוק ערכי המשפחה היהודית ועידוד הילודה צדק חברתי פטור לבני ישיבות מגיוס וגיוס מי שאין תורתם אומנותם למסגרות צבאיות מותאמות או לשירות אזרחי מותאם ניקיון כפיים במערכות הלאומיות בטופס הבקשה להקמת המפלגה נרשמה המפלגה בשם יחד - בראשות אלי ישי. לאחר מכן הודיעה המפלגה שתרוץ תחת השם העם איתנו, בשל חשש שהשם "יחד" ייפסל משום שהוא בשימוש מפלגת מרצ-יחד. לבסוף קבעה ועדת הבחירות המרכזית שהרשימה מטעם המפלגה תרוץ בבחירות לכנסת העשרים תחת הכינוי יחד - העם איתנו בראשות אלי ישי. בבחירות המוניציפליות שנערכו ב-30 באוקטובר 2018 רצה המפלגה בכמה ערים, חלקן באופן עצמאי וחלקן עם מפלגות ישנות או חדשות. 26 מנציגיה נבחרו למועצות מקומיות. יחד, ברשת החברתית פייסבוק פרטי המפלגה באתר רשם המפלגות "יחד - העם איתנו", באתר המכון הישראלי לדמוקרטיה לפי אתר ועדת הבחירות המרכזית קובי נחשוני, מקורבי אריה דרעי: "הוא לא רוצה לחזור לש"ס", באתר ynet, 30 באפריל 2012 עמרי נחמיאס, רביב דרוקר ואבישי בן חיים, ש"ס הודיעה על הנהגה משולשת, דרעי: "ניצחון לכולם", באתר nana10‏, 18 באוקטובר 2012 אטילה שומפלבי וקובי נחשוני, ש"ס על סף פילוג: "ישי חתרן, לא צריך אותו", באתר ynet, 12 בדצמבר 2014 יאיר אטינגר, אלי ישי הכריז על הקמת מפלגה חדשה; "נזכה ביותר מ-10 מנדטים", באתר הארץ, 15 בדצמבר 2014 חנן גרינווד, ‏יוני שטבון: אצטרף למפלגה החדשה של אלי ישי, באתר כיפה, 15 בדצמבר 2014 מנדי גרוזמן ויונתן אוריך, מרכז תקומה: לא לפילוג מהבית היהודי, באתר nrg‏, 21 בדצמבר 2014 ישי כהן, ‏אלי ישי השיק את המטה הדתי לאומי של מפלגתו, באתר כיכר השבת, 26 בינואר 2015 חנן גרינווד, ‏חברי מרכז תקומה זועמים: פעילי יחד מנסים ליצור פילוג, באתר כיפה, 26 בינואר 2015 ישי כהן, ‏"זבולון כלפא יסייע בעבודה למען אלי ישי", באתר כיכר השבת, 27 בינואר 2015 יקי אדמקר‏, "השטן ניצח": "יחד" תוקפת את ש"ס - ומנסה לכסות חובות במיליונים, באתר וואלה, 6 במאי 2015 משה הלר, לאחר ההפסד בבחירות: מסע ההישרדות של ישי, באתר mynet‏ ירושלים, 31 במאי 2015 יעקב גרודקא, "פרסום ראשון: הפריימריז ב'יחד' יוצאים לדרך; 'התפקדו למפלגה'", "בחדרי חרדים", טז' בניסן תשע"ז אהרן רבינוביץ, אלי ישי פורש ומעביר את תמיכתו ליהדות התורה, באתר הארץ, 27 במרץ 2019 ראיון של אלי ישי לעלון פרשת השבוע עולם קטן שלמה פיוטרקובסקי, מכתב רבנים: תמיכה במפלגת יחד, באתר ערוץ 7, 26 בפברואר 2015 ישי כהן, ‏מזכיר המועצת לשעבר רפאל פנחסי מצטרף למפלגת 'יחד', באתר כיכר השבת, 22.02.2015 "חזון התנועה - מצע, מתוך אתר המפלגה טופס הבקשה באתר רשם המפלגות יש שם למפלגתו של ישי: 'העם איתנו', באתר בחדרי חרדים, 18 בדצמבר 2014 ישי קרוב, אושרו האותיות והכינויים בפתקי הבחירה, באתר ערוץ 7, 15 בפברואר 2015 "הגר"מ מאזוז צדק, 'יחד' מביאה קולות בפריפריה - כל הזמן". כל הזמן. 2018-11-07. נבדק ב-2018-11-14.